**Csanytelek Község Önkormányzata Csanytelek Község Önkormányzata**





**Polgármesterétől J e g y z ő j é t ő l**

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/1541-1/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. szeptemberi ülésére**

**Tárgy****:** *Csanytelek Község Önkormányzata Képviselő-testülete által 14/2015. (XI. 27.) szám alatt kiadott, az önkormányzat szervezeti és működési szabályzatáról szóló önkormányzati rendelete módosítása*

**Tisztelt Képviselő-testület!**

Tájékoztatjuk Önöket arról, hogy a Csongrád-Csanád Vármegyei Kormányhivatal főispánja törvényességi felhívást bocsájtott ki a tárgyi önkormányzati rendeletre vonatkozóan, melyre a kitűzött határidő meghosszabbítását 2025. szeptember 15. napjára módosította. A Kormányhivatal a Közigazgatás és Területfejlesztési Minisztérium kezdeményezésére a vármegye minden önkormányzata által tárgyban meghozott önkormányzati rendelete felülvizsgálatát rendelte el, kifejezetten megadott témakörökre irányulóan.

Csatolom a tárgyi előterjesztéshez mellékletként a Kormányhivatal célvizsgálata során feltárt észrevételekben foglaltakat, annak nem szó-szerinti sorrendben az alábbiakban.

1. *A polgármester döntési jogköre határozatképtelenség vagy határozathozatal hiánya miatt*

A célvizsgálat a Magyarország helyi önkormányzatairól szóló CVXXXIX. törvény (a továbbiakban: Mötv.) 68. § (2) bekezdésében foglaltakra hivatkozva megállapította, hogy a tárgyi önkormányzati rendelet *nem tartalmaz olyan konkrét ügycsoportokat, amely határozatképtelenség, vagy határozathozatal hiánya miatt ebben a helyzetben kell alkalmazni, ezért szükséges e tárgykörben a jogszabály kiegészítésére*, melyre az alábbi javaslatot tesszük:

10. § (5 bekezdéssel egészül ki

„(5) *A polgármester abban az esetben, ha a Képviselő-testület határozatképtelenség, vagy határozathozatal hiánya miatt ugyanabban az ügyben két egymást követő alkalommal nem hoz döntést, úgy a polgármester a testület nevében eljárva hoz határozatba foglalt döntést a rendelet sürgősségi eljárásra irányadó szabályok betartásával. Ennek témaköre:*

1. *határidőhöz kötött pályázati eljárásban való részvételről való döntés,*
2. *az önkormányzat rövid- közép- hosszútávú terveiben és az adott évi költségvetésében szereplő feladat, beruházás megvalósítására fordítható önkormányzati anyagi forrás megléte esetén külső szervezettel való megállapodás/szerződés kötéséről való döntés meghozatala,*
3. *megkezdetett önkormányzati beruházás, eszközbeszerzés befejezésével járó feladatok végrehajtásáról szóló döntés,*
4. *a település lakosságát veszélyeztető természeti katasztrófa elkerülése érdekében szükséges intézkedés megtétele érdekében hozott döntés,*

*melyről a végrehajtást követő ülésen a testület tagjait - a két ülés között eltelt időszak alatt általa hozott intézkedések keretében, szóban – tájékoztatja.”*

2. *A Polgármester döntési jogköre a két ülés közötti időszakban felmerülő, halaszthatatlan ügyekben*

Az Mötv. 68. § (3) bekezdésére hivatkozva szintén *konkrét szabályozás hiányát rótta fel hiányosságként,* melynek pótlására az alábbi javaslatot terjesztjük elő:

Az R 10. § (1) bekezdés i) pontja az alábbi szöveggel egészül ki: „*pl.: az. e rendelet 1. melléklete szerinti átruházott feladatkörében tett ügyek végrehajtásáról”*

3. *Az önszervező közösségek meghatározása*

Az Mötv. 53. § (3) bekezdésében írtak nem érvényesülnek a tárgyi önkormányzati rendelet 9. § (5) bekezdésében foglaltakban, ezért a jelenleg településünkön hivatalosan működő helyi civil szervezetek felsorolásával ki kell egészíteni a tárgyi önkormányzati rendeletet. Javaslatom: az alaprendelet (a továbbiakban: R) 9. § (5) bekezdés c) pontja helyébe lép:

*„a tanácskozási joggal bíró önszerveződő közösségek, e rendelet 3. mellékletébe foglalt helyben működő civil szervezetek* *képviselői részére,” (az önkormányzati rendelet kiegészül a csatolt melléklettel).*

4. *A rendelet polgármester általi kihirdetése*

az Mötv. 51. § (2) bekezdése alapján az önkormányzati rendelet kihirdetéséről a jegyző gondoskodik, ezért javasoljuk, hogy a tárgyi önkormányzati rendelet 10. § (1) bekezdése (ülésvezetés) és a 19. § (4) bekezdése helyébe „polgármester hirdeti ki” szöveg helyett „*az önkormányzati rendelet megalkotását jegyzőkönyvbe foglaltatja”* szöveg kerüljön.

5. *Ideiglenes bizottsággal kapcsolatos rendelkezés*

Az Mötv. 57. § (1) bekezdése írja elő a témakörben a kötelező szabályozást, ezért a tárgyi önkormányzati rendelet 22. § (5) bekezdése módosításra szorul. Javaslatunk: az R 22. § (5) bekezdés első tagmondata helyébe lép: „ a képviselő-testület az általa meghatározott időre, adott feladat megvalósítása érdekében *ideiglenes bizottságot hozha*t létre, amely a képviselő-testület erre irányuló határozatában meghatározott idő elteltével, vagy meghatározott feladat végrehajtásával a képviselő-testület által hozott határozatba foglaltak szerint megszűnik.”

6. *Különbségtétel önkormányzati képviselő és nem önkormányzati képviselő bizottság tagok között*

az Mötv. 57. § (1) bekezdése értelmezése nem érvényesül a tárgyi önkormányzati rendelet 23. § (1) bekezdésében írtakkal, mert megkülönböztet képviselői bizottsági és nem képviselői bizottsági tagok feladatellátása során, holott a szereplők azonos jogokkal és kötelezettséggel rendelkeznek, ezért a felsorolt jogokat a teljes bizottsághoz kell delegálni. A tárgyi önkormányzati rendelet 25. § (2) bekezdése szintén a „teljes bizottság” megjelenítésére kell módosítani. Javaslatunk: az R 23. § (1) bekezdése helyébe lép: „*Az Ügyrendi Bizottság tagjai közreműködésével ellátja:” Az R. 23. § (2) bekezdése módosul: „Az Ügyrendi Bizottság” módozat jelenik meg a teljes bizottság szöveg helyett.*

7. *A jegyző helyettesítésére vonatkozó szabályozás*

Az Mötv. 82. § (3) bekezdése írja elő a szabályozást arra az élethelyzetre, amikor egyazon időben sem a jegyző, sem az aljegyző nem látja el a feladatát, a munkakörük betöltetlen, ezért annak betöltésére vonatkozó rendelkezést tartalmaznia kell az önkormányzati rendelet 27. § (3) bekezdésében. Javaslatunk az R 27. § (4) bekezdéssel való kiegészítése:

„*A jegyzői és az aljegyzői tisztség egyidejű, legalább 6 hónapot meghaladóan való betöltetlensége esetén a település polgármestere a hivatal olyan, a jegyzőre irányadó képesítéssel rendelkező köztisztviselőt nevez ki, aki ezt a tisztséget az új jegyző kinevezéséig látja el. Amennyiben nincs irányadó képzettséggel rendelkező köztisztviselő a hivatalban, úgy az illetékes Kormányhivatal főispánját kéri fel a jegyző kinevezési eljárásban való közreműködésre*.”

II.

1. A Kormányhivatal több pontra vonatkozóan is előterjesztett javaslatokat, melynek alapján az R 8. § (3) bekezdése nem pont, hanem vessző írásjellel zárul és felsorolással egészül ki az alábbiak szerint:

„(3) ..., *amennyiben*

1. *az ülés meghívója megjelenítése legalább 6 nappal az ülés napja előtt az érdeklődők számára ismertté válhat és*
2. *az ülés helyszíne az érdeklődők* *számára jelentősebb megterhelés nélkül elérhető.”*

2. Az R 17. § (2) bekezdés g) pontja az ülésen kép- és hangfelvételre vonatkozó testületi döntés meghozatala engedélyezése jogát tartalmazza, amely több AB döntéstől eltér, mivel elsődleges a település lakossága tájékoztatása, melybe beletartozik a testület nyilvános ülésén hang- és képfelvétel készítése joga is, ezért *a g) pont hatályon kívül helyezése célravezető.*

3. Az önkormányzati szervezeti és működési szabályzata tartalma elkülönül s polgármesteri hivatal szervezeti és működési szabályzatában, ahhoz csatolt belső szabályzatokban foglaltaktól, ezért az R. 28. §-ában szabályozott tartalmakat felül kell vizsgálni. A hivatal szervezeti és működési szabályzata tartalmazza ezen hivatkozott 28. § szerinti rendelkezéseket, ezért 28. § bekezdések nélkül maradhat hatályban, a jelenlegi bekezdések tartalmát át kell helyezni a hivatal szervezeti és működési szabályzatába. Az R 28. §-a az alábbi szöveggel lép hatályba:

„A képviselő-testület *egységes, önálló hivatalt működtet,* Csanyteleki Polgármesteri Hivatal elnevezéssel a képviselő-testület által kiadott *alapító okiratban rögzített* feladatok végrehajtására. A polgármesteri hivatal a képviselő-testület határozatával jóváhagyott, a polgármesteri hivatal szervezeti és működési szabályzata és annak mellékleteiben és függelékeiben részletezetteknek megfelelve látja el feladatát.”

**Tisztelt Képviselő-testület!**

Indítványozzuk a tárgyi előterjesztéshez mellékletként csatolt, CS/B01/05799-1/2025. iktatószám alatt a Csongrád-Csanád Vármegyei Kormányhivatal által határidő tűzésével kiadott törvényességi felhívásában foglaltak ezen előterjesztésben tett javaslatok megvitatását, a testület két bizottsága előzetes véleményének figyelembe-vétele ismeretében az előterjesztés, az előzetes hatásvizsgálat, általános és részleges indokolás, az önkormányzati rendelet-tervezet és a határozati javaslat megvitatását, elfogadását és módosító önkormányzati rendelet kiadását.

C s a n y t e l e k, 2025. szeptember 03.

Tisztelettel:

............................................................ ................................................................ Erhard Gyula polgármester Kató Pálné jegyző

**../2025. (IX. .. .) Ökt határozat**

**Tárgy:** *Csanytelek Község Önkormányzata Képviselő-testülete által 14/2015. (XI. 27.) szám alatt kiadott, az önkormányzat szervezeti és működési szabályzatáról szóló önkormányzati rendelete módosítása*

**Határozati j a v a s l a t**

Csanytelek Község Önkormányzata Képviselő-testülete *megtárgyalta* a tárgyi napirendi ponthoz előterjesztett jegyzői javaslatokat, amely a Csongrád-Csanád Vármegyei Kormányhivatal CS/B01/05799-1/2025. iktatószám alatt kiadott, *a tárgyi önkormányzati rendeletre irányuló törvényességi felhívásában foglaltaknak való megfeleltetését* szolgálja, mely döntésénél figyelembe-vette az Ügyrendi Bizottság és a Pénzügyi Ellenőrző, Foglalkoztatáspolitikai és Településfejlesztési Bizottság előzetes támogató véleményét – és *változtatás nélkül elfogadta* azt azzal, hogy a tárgyi önkormányzati rendelet-tervezet Bizottságok és a Képviselő-testület elé terjesztéséről a jogszabály előkészítése kötelezettje gondoskodjon akként, hogy a jogszabály a megadott határidő szerint hatályba lépjen.

Végrehajtás határideje: önkormányzati rendelet – tervezet bizottság elé terjesztésére 2025. 09. 09.

önkormányzati rendelet- tervezet képviselő-testület elé terjesztésére 2025. 09. 12.

Kormányhivatal főispánja tájékoztatására 2025. 09. 15.

Végrehajtásért felelős: Erhard Gyula polgármester

Kató Pálné jegyző

Beszámolás határideje: a határozat végrehajtását követő soros ülésen

Határozatról értesítést kap:

* Csongrád-Csanád Vármegyei Kormányhivatal főispánja (Szeged)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző
* Irattár