**Csanytelek Község Önkormányzata**

**Képviselő-testülete**

**..../2025. (IX. .. .) önkormányzati rendelet-tervezete**

**AZ ÖNKORMÁNYZAT SZERVEZETI ÉS MŰKÖDÉSI**

**SZABÁLYZATÁRÓL SZÓLÓ**

**14/2015. (XI. 27.) ÖNKORMÁNYZATI RENDELETE**

**MÓDOSÍTÁSÁRÓL**



**Csanytelek Község Önkormányzata Képviselő-testülete**

**../2025. (IX. .. ) önkormányzati rendelete**

**az önkormányzat szervezeti és működési szabályzatáról szóló**

**14/2015. (XI. 27.) önkormányzati rendelet módosításáról**

[1] Csanytelek Község Önkormányzata Képviselő-testülete e rendelet alkotásának célja a vonatkozó hatályos központi és helyi jogszabályok keretei között a képviselő-testület és szervei feladat- és hatáskörébe tartozó helyi közügyek szabályozása,

[2] Csanytelek Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 43. § (3) bekezdésében megállapított feladatkörében eljárva,

[3] az önkormányzat szervezeti és működés szabályzatáról szóló 14/2015. (XI. 27.) önkormányzati rendelet 23. § (2) bekezdés b) pontja ba) alpontja szerint az Ügyrendi Bizottság, a 24. § (1) bekezdése d) pontja szerint a Pénzügyi Ellenőrző, Foglalkoztatáspolitikai és Településfejlesztési Bizottsága előzetes véleményének kikérésével a következőket rendeli el:

*Az önkormányzat szervezeti és működési szabályzatáról szóló 14/2015. (XI. 27.) önkormányzati rendelet*

*(a továbbiakban: R) módosítása*

**1. §**

(1) A R 8. § (3) bekezdése helyébe a következő rendelkezés lép:

„(3) A képviselő-testület ülését főszabályként a polgármesteri hivatal díszteremébe kell összehívni. Amennyiben a képviselő-testület napirendjére vett tárgykör, vagy más önkormányzati érdek indokolja, úgy a képviselő-testület ülése az önkormányzat székhelyén kívülre is összehívható, *amennyiben*

*a)* *az* *ülés* *meghívója* *megjelenítése* *legalább* *6 nappal* *az ülés napja előtt az érdeklődők számára ismertté válhat és*

*b)* *az ülés helyszíne az érdeklődők* *számára jelentősebb megterhelés nélkül elérhető*.”

(2) A R 9. § (5) bekezdés c) pontja helyébe a következő rendelkezés lép:

„*c)* *a tanácskozási joggal bíró önszerveződő közösségek,* *e rendelet 3. mellékletébe foglalt helyben működő civil szervezetek* *képviselői részére,*”

(3) A R 10. § (1) bekezdés g) pont gd) alpontja helyébe a következő rendelkezés lép:

„*gd)* *az írásban kiadott előterjesztés határozati javaslatai szavazásra bocsátása, eredményének számszerű megállapítása, a határozatba foglalt döntés, vagy az önkormányzati rendelet jegyzőkönyvbe foglaltatása*. ”

(4) A R 10. § (1) bekezdés i) pontja helyébe a következő rendelkezés lép:

„i) a két ülés között eltelt időszak alatt polgármesteri hatáskörben tett intézkedéseiről, a képviselő-testület által átruházott hatáskörben általa hozott döntésekről való tájékoztatás előterjesztése határozat hozatal nélküli szavazásra, vagy számszerű határozatba foglalt eredményének megállapítása, *pl.: az e rendelet 1. melléklete szerinti átruházott feladatkörében tett ügyek végrehajtásáról*,”

(5) A R 10. §-a a következő (5) bekezdéssel egészül ki:

„(5) *A polgármester abban az esetben, ha a Képviselő-testület határozatképtelenség, vagy határozathozatal hiánya miatt ugyanabban az ügyben két egymást követő alkalommal nem hoz döntést, úgy a polgármester a testület nevében eljárva hoz határozatba foglalt döntést a rendelet sürgősségi eljárásra irányadó szabályok betartásával.* *Ennek témaköre:*

a) *határidőhöz kötött pályázati eljárásban való részvételről való döntés,*

b) *az önkormányzat rövid- közép- hosszútávú terveiben és az adott évi költségvetésében szereplő feladat, beruházás megvalósítására fordítható önkormányzati anyagi* f*orrás megléte esetén külső szervezettel való megállapodás/szerződés kötéséről való döntés meghozatala,*

c) *megkezdetett önkormányzati beruházás, eszközbeszerzés befejezésével járó feladatok végrehajtásáról szóló döntés,*

d) *a település lakosságát veszélyeztető természeti katasztrófa elkerülése érdekében szükséges intézkedés megtétele érdekében hozott döntés,*

*melyről a végrehajtást követő ülésen a testület tagjait - a két ülés között eltelt időszak alatt általa hozott intézkedések keretében, szóban – tájékoztatja.*”

(6) A R 19. § (4) bekezdése helyébe a következő rendelkezés lép:

„(4) *Az önkormányzat éves költségvetéséről szóló önkormányzati rendelet-tervezetet a képviselő-testület kétfordulós eljárásban köteles tárgyalni akként, hogy a napirend tárgyalásakor lefolytatja a részletes vitát, majd annak lezárását követően a második fordulóban, köz-meghallgatás keretében bocsátja az önkormányzati rendelet-tervezetet szavazásra és az önkormányzati rendelet megalkotását jegyzőkönyvbe foglaltatja a polgármester*.”

(7) A R 27. §-a a következő (4) bekezdéssel egészül ki:

„(4) *A jegyzői és az aljegyzői tisztség* *egyidejű, legalább 6 hónapot meghaladóan való betöltetlensége esetén a település polgármestere a hivatal olyan, a jegyzőre irányadó képesítéssel rendelkező köztisztviselőt nevez ki, aki ezt a tisztséget az új jegyző kinevezéséig látja el. Amennyiben nincs irányadó képzettséggel rendelkező köztisztviselő a hivatalban, úgy az illetékes Kormányhivatal főispánját kéri fel a jegyző kinevezési eljárásban való közreműködésre*.”

(8) A R 28. § (1) bekezdése helyébe a következő rendelkezés lép:

„(1) A képviselő-testület *egységes, önálló hivatalt működtet,* Csanyteleki Polgármesteri Hivatal elnevezéssel a *képviselő-testület által kiadott alapító okiratban rögzített feladatok végrehajtására. A polgármesteri hivatal a képviselő-testület határozatával jóváhagyott, a polgármesteri hivatal szervezeti és működési szabályzata és annak mellékleteiben és függelékeiben részletezetteknek megfelelve látja el feladatát.*”

1. A R e rendelet 1. melléklete szerinti 3. melléklettel egészül ki.

(10) A R 22. § (5) bekezdés nyitó szövegrészében az

„*A képviselő-testület általa meghatározott időre, adott feladat megvalósítására ideiglenes bizottságot hozhat létre, amely a képviselő-testület erre irányuló határozatában meghatározott idő elteltével vagy a meghatározott feladat végrehajtásával képviselő-testületi határozat hozatal nélkül, egyszerű szótöbbségű szavazással*” szövegrész helyébe az „*A képviselő-testület az általa meghatározott időre, adott feladat megvalósítása érdekében ideiglenes bizottságot hozhat létre, amely a képviselő-testület erre irányuló határozatában meghatározott idő elteltével, vagy meghatározott feladat végrehajtásával a képviselő-testület által hozott határozatba foglaltak szerint*” szöveg lép.

1. A R 23. § (1) bekezdés nyitó szövegrészében az

„*Az Ügyrendi Bizottság képviselői megbízással rendelkező tagjai közreműködésével szavazatszámláló bizottságként ellátja:*” szövegrész helyébe az „*Az Ügyrendi Bizottság tagjai közreműködésével*” szöveg lép.

(12) A R 23. § (2) bekezdés nyitó szövegrészében a „*Teljes bizottságként*” szövegrész helyébe az „*Az Ügyrendi Bizottság” szöveg lép.*

1. *Hatályba léptető és hatályon kívül helyező rendelkezések*
2. **§**

Hatályát veszti a R

a) 17. § (2) bekezdés g) pontja,

b) 28. § (2) - (4) bekezdése,

c) 28. § (6) - (8) bekezdése.

1. **§**

Ez a rendelet 2025. szeptember 15. napján lép hatályba azzal, hogy a hatályba lépését követő nappal hatályát veszti.

......................................................... ............................................................

Erhard Gyula polgármester Kató Pálné jegyző

A rendelet kihirdetésének időpontja: 2025. szeptember 12. napja

............................................................

Kató Pálné jegyző

1. *melléklet …/2025. (IX. …) önkormányzati rendelet-tervezethez*

„3. melléklet a 14/2015. (XI. 27.) önkormányzati rendelethez

|  |  |  |
| --- | --- | --- |
| **A** | | **B** |
| **Sorszám** | **Helyi civil szervezetek megnevezése** | **Elnöke személye** |
|  |  |  |
| 1. | Csanytelek Polgárőr és Önkéntes Tűzoltó Egyesület | Bernát János |
| 2. | Őszikék Nyugdíjas Egyesület | Györgyiné Mészáros Erzsébet |
| 3. | Csanyteleki Nyugdíjas Egyesület | Lajos Jánosné |
| 4. | Csanyteleki Sport Club | Kurucz Zoltán |
| 5. | [Csanyteleki Diák és Szenior Sport és Szabadidős Egyesület](https://civilsznev.birosag.hu/CivilSzNev/faces/lekerdezes/szures.xhtml) | Bartus László |
| 6. | Csanytelek és Térsége Földtulajdonosi Vadásztársaság | Jéri Ferenc |
| 7. | Csanyteleki Vadásztársaság | Szabó Tamás |
| 8. | Csanyteleki Sporthorgász Egyesület | Németh Sándor |
| 9. | Csanyteleki Vízisport Egyesület | Ambrus Zoltán |