



**Csan Csanytelek Község Önkormányzata Csanytelek Község Önkormányzata**

Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/1500-1/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. szeptemberi ülésére**

**Tárgy:** *Az Alsó- Tisza-menti Önkormányzati Társulás egységes szerkezetbe feladatellátási megállapodás 7. módosításának véleményezése, jóváhagyásának kezdeményezése*

**Tisztelt Képviselő-testület!**

Emlékeztetjük Önöket arra, hogy a Társulás Társulási Tanácsa 19/2025. (V. 30.) Atmöt határozatába rögzítetten döntött arról, hogy 2026. január 01. napjától megváltoztatja a Társulás székhelyét, jelesül Csanytelek község helyett Csongrád városát nevesítve. Ebből következik, hogy minden, a Társulás léte és működése szempontjából fontos dokumentumokon ezt a változást át kell vezetni. Ebből a sorból kiemelkedik a Társulás Társulási Megállapodása, a tárgyi Feladatellátási Megállapodás, annak pénzügyi külön megállapodása, a Szervezeti és Működési Szabályzat és minden a Társulásra kiterjesztett hatályú székhely település belső szabályzata.

A Társulás Társulási Tanácsát képviselő Elnök 2013. július 1. napjától hatályos Feladatellátási Megállapodásban rögzítette a Társulás székhely településeként, a Csanyteleki Polgármesteri Hivatal Vezetőjével, mint a Társulás feladatellátó jegyzőjével azokat a feladat- és hatásköröket, amelyet a munkaszervezet számára a Társulás Társulási Megállapodásában és a Társulás SZMSZ-ében szabályoz.

Fontos feladat lesz a Feladatellátó jegyző számára 2026. január 1. napjával a Csongrádi Polgármesteri Hivatala alkalmazásában álló szakmailag felkészült köztisztviselőkből álló Munkaszervezet felállítása és folyamatos működése feltételeinek biztosítása. A jelenleg működő munkaszervezet és az újonnan felálló munkaszervezet között feladat átadás – átvételi jegyzőkönyvet kell felvenni, benne szerepeltetve a már lezárt, még folyamatban lévő ügyeket, nyilvántartásokat, a Társulás Társulási Megállapodásába rögzíttet 4 Tagönkormányzat által Társulásra átruházott feladatok nevesítését.

További kötelezettséget ró a Csongrád Városi Önkormányzat Jegyzőjére, mint a Társulás Feladatellátójára, a Társulás fenntartásában lévő 1 nevelési- és 4 szociális intézményei működtetésére vonatkozó önkormányzati rendeletek alkotása, módosítása elő- és elkészíttetése, azok Tagönkormányzatok általi előzetes véleményezése eljárásrendjének kialakítása.

Kiemelt feladat a Társulás Társulási Tanácsa ügyviteli teendőinek szervezése, átadott hatáskör gyakorlásának ellenőrzése, kapcsolattartás a belsőellenőrrel, hatóságokkal, munkaszervezet vezetőjével, intézmények vezetőivel.

Ezt az előterjesztést és az ahhoz mellékletként csatolt módosító és egységes szerkezetbe foglalt megállapodást a Társulás mind a 4 Tagönkormányzata a Társulás Társulási Megállapodása V. fejezet 11. pontja szerinti jogalapon előzetesen véleményezi, vélhetően elfogadja és annak jóváhagyására tesz javaslatot a Képviselő-testület által hozott határozatába foglaltan.

Csatoljuk a Feladatellátási Megállapodás 7. módosítására tett javaslatot és magát a 7. módosítást tartalmazó, egységes szerkezetbe foglalt megállapodást. Megemlítjük, hogy a Társulás által fenntartott intézmények, mint költségvetési szervek által folytatott *gazdálkodási feladatairól szóló megállapodások módosítása külön előterjesztésként* kerül a döntéshozók elé.

**Tisztelt Képviselő-testület!**

Indítványozom a tárgyi előterjesztésben, ahhoz mellékletként csatolt módosítást és egységes szerkezetbe foglalt megállapodás, továbbá annak jóváhagyására irányuló határozati javaslatban foglaltak változtatás nélküli elfogadását és a Társulás Társulási Tanácsa Tagjaként delegált Polgármester úr felhatalmazását a megállapodás saját kezű aláírására.

C s a n y t e l e k, 2025. szeptember 5.

Tisztelettel:

............................................................... ............................................................

Erhard Gyula polgármester Kató Pálné jegyző

**.../2025. (IX. 12.) Ökt határozat**

**Tárgy:** *Az Alsó- Tisza-menti Önkormányzati Társulás Feladatellátási Megállapodása 7. módosítása véleményezése*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a tárgyi előterjesztésben és ahhoz mellékletekként csatolt megállapodásban foglaltakat, figyelembe vette a Társulás Társulási Tanácsa többi Tagönkormányzata Képviselő-testülete megállapodás elfogadását támogató előzetes véleményét és az alábbi döntést hozta.

1. Csanytelek Község Önkormányzata Képviselő-testülete változtatás nélkül - minősített többségi döntéssel

**j ó v á h a g y j a**

**a Társulás Feladatellátási Megállapodása 7. módosítását,** amely

**2026. január 01. napján lép hatályba**

a tárgyi előterjesztéshez **1. mellékletként csatolt formájú tartalommal,**

amely elválaszthatatlan részét képezi (a külön határozattal jóváhagyott)

Társulás Társulási Megállapodásának.

1. Csanytelek Község Önkormányzata Képviselő-testülete javasolja a tárgyi előterjesztése és határozati javaslata szerint a Társulás Társulási Megállapodása V. Fejezetében lévő felhatalmazás alapján, előzetes véleményezési jogát gyakorolva, tesz javaslatot a tárgyi Feladatellátási Megállapodás 7. módosítása Alsó- Tisza-menti Önkormányzati Társulás Társulási Tanácsa általi, minősített döntéssel való, változtatás nélküli e l f o g a d á s á r a.
2. Csanytelek Község Önkormányzata Képviselő-testülete felhatalmazza a település Polgármesterét a tárgyi Feladatellátási Megállapodás aláírására.

Végrehajtás határideje: azonnal és folyamatos (Megállapodás aláírására) 2025. 09. 26.

Végrehajtásért felelős: Kató Pálné Feladatellátó jegyző, Erhard Gyula polgármester

Beszámolás határideje: végrehajtást követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula Csanytelek Község Önkormányzata Polgármestere Társulás Társulási Tanácsa Elnöke
* Bedő Tamás Albert a Társulás Tagja, Csongrád Városi Önkormányzat Polgármestere, a Társulás Elnöki tisztsége jövőbeni várományosa
* Bánfi Sándor a Társulási Tanács Alelnöke, Tömörkény Községi Önkormányzat Polgármestere
* Horváth Lajos a Társulás Tagja, Felgyő Községi Önkormányzat Polgármestere
* Kató Pálné Csanyteleki Polgármesteri Hivatal Vezetője, jelenlegi feladatellátó jegyző
* Dr. Juhász László Csongrád Város Polgármesteri Hivatala Jegyzője, jövőbeni feladatellátó jegyző
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár