Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/1499-1/2025.

**E l ő t e r j e s z t é s**

**Csanytelek Község Önkormányzata Képviselő-testülete**

**2025. szeptemberi ülésére**

**Tárgy:** *Az Alsó- Tisza-menti Többcélú Óvodák és Mini Bölcsődék 2024/2025. nevelési évben végzett tevékenységéről szóló beszámoló és az Alsó- Tisza-menti Többcélú Óvodák és Mini Bölcsődék 2024/2025. nevelési évi munkaterve véleményezése*

**Tisztelt Képviselő-testület!**

Tájékoztatjuk Önöket arról, hogy az Alsó- Tisza-menti Többcélú Óvodák és Mini Bölcsődék Intézményének Vezetőjebeszámolót készített az Alsó- Tisza-menti Önkormányzati Társulás Társulási Tanácsa számára az intézményben 2024/2025. nevelési évben folyt tevékenységről, hivatkozva a nemzeti köznevelésről szóló 2011. évi CXC. törvény 85. § (2) bekezdésében foglaltakra, miszerint a fenntartó legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon.

Az intézmény fenntartója *nem írt elő beszámolási kötelezettséget,* viszont a feladat- és hatáskört Társulásra átruházó Csanytelek Község Önkormányzata, Tömörkény Községi Önkormányzat és a Felgyői Községi Önkormányzat Képviselő-testülete, mint a tárgyi intézmény tagintézményének helyet adó Tagönkormányzat, a Társulás Társulási Megállapodás V. fejezete 11. pontjában foglaltakra hivatkozással jogot formál az önkormányzat területén működő intézmények tevékenységének megismerésére, főleg akkor, amikor vonatkozó kötelezettsége teljesítését érinti az.

A Társulás Társulási Megállapodásába foglalt javaslattételi jogával élve ad felhatalmazást a település polgármesterének ezen álláspont Társulás Társulási Tanácsa előtti képviseletére.

**Tisztelt Képviselő-testület!**

Kezdeményezzük a tárgyi előterjesztésben, a határozati javaslatokban, a csatolt beszámolókban, jövő évi munkatervben foglaltak megvitatását és változtatás nélküli elfogadását, annak az intézmény fenntartója általi jóváhagyására javaslat határozatba való rögzítését és a Társulás Társulási Tanácsa ülésén való képviseletét.

C s a n y t e l e k, 2025. augusztus 19.

Tisztelettel:

……………………………… …………………………………..

Erhard Gyula Kató Pálné

Polgármester j e g y z ő

**…./2025. (IX. .) Ökt határozat**

**Tárgy:** *Az Alsó- Tisza-menti Többcélú Óvodák és Mini Bölcsődék 2024/2025. nevelési évben végzett tevékenységéről szóló beszámoló és az Alsó- Tisza-menti Többcélú Óvodák és Mini Bölcsődék 2025/2026. nevelési évi munkaterve véleményezése*

**Határozati j a v a s l a t**

1. **Csanytelek Község Önkormányzata Képviselő-testülete** napirendje keretében megtárgyalta az *Alsó- Tisza-menti Többcélú Óvodák és Mini Bölcsődék Intézményvezetője* által a tárgyban benyújtott, az intézmény 2024/2025. nevelési évében végzett tevékenységéről szóló beszámolót, továbbá az intézmény és tagintézménye 2025/2026. nevelési évre irányadó munkatervében foglaltakat, melyet az Alsó- Tisza-menti Önkormányzati Társulás Társulási Megállapodása V. Fejezet 11. pontja értelmében, mint a *nevelési intézmény tagintézményének helye szerinti tagönkormányzat előzetes véleményezési és egyetértési jogával* élve elfogad és annak változtatás nélküli elfogadását javasolja az intézmény fenntartója számára, melynek képviseletére felhatalmazza a település polgármesterét.
2. A Képviselő-testület elismerését fejezi ki az Alsó- Tisza-menti Óvodák és Mini Bölcsődék főigazgatója és a nevelőtestülete számára a beszámolási időszakban magas szakmai színvonalon végzett tevékenységük értékeléseként és elvárásként fogalmazza meg a jövőre nézve az intézmény nevelési programjában, munkatervében írtak maradéktalan megvalósítását.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Alsó- Tisza-menti Önkormányzati Társulás Társulási Tanácsa Elnöke, Tagjai
* Csanytelek Község Önkormányzata jegyzője (Helyben) és általa
* Szabóné Pálinkás Györgyi az Alsó- Tisza-menti Többcélú Óvodák és Mini Bölcsődék Főigazgatója (Felgyő)
* Csanyteleki Óvoda és Mini Bölcsőde Tagintézmény Vezetője (Helyben)
* Irattár